এ সময় জানানো হয়, ঘটনাস্থল ত্রিপুরাপাড়ার ক্ষুদ্র নৃগোষ্ঠী বিশেষ কুসংস্কারে বিশ্বাস করে। ফলে একাধিক শিশুর মৃত্যুর পরও তারা আধুনিক কোনো চিকিৎসাকেন্দ্রে না গিয়ে বা খবর না দিয়ে নিজেরাই কুসংস্কারের ভিত্তিতে মশাল জ্বালিয়ে বিশেষ প্রার্থনা করে। এর পরও একের পর এক শিশু মারা গেলে প্রতিবেশী এলাকার বাঙালিদের কাছ থেকে খবর পেয়ে সীতাকুণ্ডের স্বাস্থ্য বিভাগের কর্মীরা ঘটনাস্থলে ছুটে গিয়ে আক্রান্তদের হাসপাতালে নিয়ে যায়। এর পরই ঘটনাটি জানাজানি হয়।